CELEX: C2006/143/12
Language: el
Date: 2006-06-17 00:00:00
Title: Υπόθεση C-46/04: Απόφαση του Δικαστηρίου (πρώτο τμήμα) της  30ής Μαρτίου 2006  (αίτηση του Corte Suprema di Cassazione (Ιταλία) για την έκδοση προδικαστικής αποφάσεως) — Aro Tubi Trafilerie SpA κατά Ministero dell'Economia e delle Finanze (Οδηγία 69/335 — Έμμεσοι φόροι επιβαλλόμενοι επί των συγκεντρώσεων κεφαλαίων — Εθνική νομοθεσία προβλέπουσα την είσπραξη, επ' ευκαιρία  αντίστροφης  συγχωνεύσεως, αναλογικού τέλους καταχωρίσεως 1 % επί της αξίας αυτής της πράξεως — Χαρακτηρίζεται ως φόρος εισφοράς — Αύξηση του εταιρικού κεφαλαίου — Αύξηση της εταιρικής περιουσίας — Αύξηση της αξίας των εταιρικών μεριδίων — Παροχή πραγματοποιούμενη από εταίρο — Απόφαση συγχωνεύσεως ληφθείσα από τους εταίρους του εταίρου)

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/6
            
         Απόφαση του Δικαστηρίου (πρώτο τμήμα) της 30ής Μαρτίου 2006 (αίτηση του Corte Suprema di Cassazione (Ιταλία) για την έκδοση προδικαστικής αποφάσεως) — Aro Tubi Trafilerie SpA κατά Ministero dell'Economia e delle Finanze
   (Υπόθεση C-46/04) (1)
   
   (Οδηγία 69/335 - Έμμεσοι φόροι επιβαλλόμενοι επί των συγκεντρώσεων κεφαλαίων - Εθνική νομοθεσία προβλέπουσα την είσπραξη, επ' ευκαιρία «αντίστροφης» συγχωνεύσεως, αναλογικού τέλους καταχωρίσεως 1 % επί της αξίας αυτής της πράξεως - Χαρακτηρίζεται ως φόρος εισφοράς - Αύξηση του εταιρικού κεφαλαίου - Αύξηση της εταιρικής περιουσίας - Αύξηση της αξίας των εταιρικών μεριδίων - Παροχή πραγματοποιούμενη από εταίρο - Απόφαση συγχωνεύσεως ληφθείσα από τους εταίρους του εταίρου)
   (2006/C 143/12)
   Γλώσσα διαδικασίας: η ιταλική
   Αιτούν δικαστήριο
   Corte Suprema di Cassazione (Ιταλία)
   Διάδικοι στην υπόθεση της κύριας δίκης
   Aro Tubi Trafilerie SpA
   
      κατά Ministero dell'Economia e delle Finanze
   Αντικείμενο της υποθέσεως
   Αίτηση για την έκδοση προδικαστικής αποφάσεως — Corte Suprema di Cassazione (Ιταλία) — Ερμηνεία του άρθρου 4 της οδηγίας 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων (ΕΕ ειδ. έκδ. 09/001, σ. 20), όπως τροποποιήθηκε με την οδηγία 85/303/ΕΟΚ του Συμβουλίου, της 10ης Ιουνίου 1985 (ΕΕ L 156, σ. 23) — Έμμεσοι φόροι εισφοράς επιβαλλόμενοι στις κεφαλαιουχικές εταιρίες — Συγχώνευση δύο εταιριών εκ των οποίων η μία κατέχει το σύνολο του εταιρικού κεφαλαίου της άλλης
   Διατακτικό της αποφάσεως
   Υπό περιστάσεις όπως αυτές της υποθέσεως της κύριας δίκης, η οδηγία 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων, όπως τροποποιήθηκε με τις οδηγίες 73/80/ΕΟΚ του Συμβουλίου, της 9ης Απριλίου 1973, περί ορισμού των κοινών συντελεστών του φόρου εισφοράς, και 85/303/ΕΟΚ του Συμβουλίου, της 10ης Ιουνίου 1985, απαγορεύει την είσπραξη, επ' ευκαιρία συγχωνεύσεως καλουμένης «αντίστροφης», δηλαδή συγχωνεύσεως δι' απορροφήσεως οσάκις το σύνολο των εταιρικών μεριδίων της απορροφώσας εταιρίας κατέχει η απορροφωμένη εταιρία, αναλογικού τέλους εγγραφής 1 % επί της αξίας αυτής της πράξεως.
   
      (1)  ΕΕ C 94 της 17.04.2004.